Magnesiumkarbonat anvendes blant annet i matvareindustri som klumpforebyggende middel (E-nummer 504), i farmasøytisk industri og i framstilling av gulvmasse og ulike ildfaste materialer. På grunn av sin evne til å binde vann, benyttes magnesiumkarbonat også i ulike sportsgrener som klatring, turn og vektløfting, for å redusere fuktighet i håndflatene og slik øke friksjon mellom hender og underlag.